钦定古今图书集成/理学汇编/学行典/第199卷 > 官永仁
## 钦定古今图书集成/理学汇编/学行典/第199卷 > 官永仁

按《沙县志》：“官永仁，字怀政，荆村水西人。生而至孝，五
岁丧父，即能随诸父行礼拜跪，哀痛备至，吊者奇之。
生母朱方二十三岁，矢志守节。永仁及长，尤能善事
之，晨昏起居必求得其欢心。母乐施畜产，粟帛任其
分济，无难色也。母得危疾几毙，穷乡莫有知医者，乃
斋戒祷天，愿减己算以益母寿，母疾寻愈。后母卒，哀”
毁，丧葬如礼。隆庆登极，诏旌“孝子顺孙。”邑上其事，督
学蔡周相继表其门。御史林腾蛟为作《传》，并书“性天
笃孝”以赠之。子天纬。